uid-Afrika het al vantevore uitmergelende droogtes ervaar soos dié van 1933 toe daardie droogte die grootste gros van die land se vee en wild uitgewis het. Dit was natuurlik ‘n fees vir die aasvoëls met al die beskikbare karkasse, maar kort ná die droogte het die aasvoëls so te sê uit die Karoo verdwyn as gevolg van kos wat opgeraak het. Die vraag wat ons onsself moet afvra is of die mens net soos die Karoo se aasvoëls ook tot ‘n einde kan kom as gevolg van droogte. Geskiedenis van ander volkere het dalk vir ons die antwoord. Die inheemse stamme van Suid-, Sentraal- en Noord-Amerika is bekend vir hulle kundigheid oor die buitenste ruim, argitektuur en piramides. Oor die konstruksie van laasgenoemde is daar tot nog toe geen duidelikheid nie. Die Inkas, Majas en Asteke was waarskynlik ook van die wêreld se eerste suksesvolle landbouers, want dis waar die mielie en baie ander van vandag se ander stapelvoedselgewasse vandaan kom. Die argeologie wys daarop